driverz
నెక్స్ట్‌డ్రైవ్‌ నుంచి మొబైల్‌ యాప్‌’డ్రైవర్జ్‌
హైదరాబాద్‌: టెక్నాలజీ ఆధారిత సేవలందించే కంపెనీ నెక్ట్స్‌ డ్రైవ్‌ట్రాన్స్‌పోర్టేషన్‌ అండ్‌ సర్వీ సెస్‌సంస్థ తాజాగా మొబైల్‌ అప్లికేషన్‌ డ్రైవర్జ్‌ను విడుదలచేసింది. అందుబాటులో ఉంటూ మరింత సౌలభ్యం కోరుకునే కొన్నివేల మంది కార్ల యజమానుల అవసరాలను తీరుస్తుందని కంపెనీ సిఇఒ ఎండి హితాచంద్ర కనపర్తి వెల్లడించారు. తాత్కాలిక డ్రైవర్లు అందుబాటులో ఉంటూ నెల, వారం, రోజు, గంట కాలవ్యవధిలో డ్రైవింగ్‌చేసే సౌలభ్యం కలిగిస్తుందన్నారు. కార్ల యజమానులకు అవసర మైన వృత్తినిపుణులైన డ్రైవర్లను డ్రైవర్జ్‌ అందుబాటులోకి తెస్తుందని, డ్రైవర్‌ అందుబాటులోనికి వస్తే గంటలపద్ధతిలో చెల్లించుకోవచ్చని కంపెనీ సిఇఒ పేర్కొన్నారు. 500 మంది సభ్యులతో ప్రయోగాత్మకంగాప్రారంభించిన ఈ విధానానికి మంచి స్పందన వచ్చిందని, నోటిమాటగా ప్రచారం జరిగితే నే ఆరునెలలవ్యవధిలో కస్టమర్లు 100శాతం పెరిగారన్నారు. 2017 జూన్‌చివరికి మొత్తం 350 వ్యక్తిగత నియామకాలు చేపడతామని అన్నారు. దేశంలోని 45 నగరాలకు సేవలు విస్తరిస్తామని, 2018నాటికి విజయవాడ, విశాఖ, బెంగ ళూరు, చెన్నై, పుణె, ముంబై నగరాలకు సేవలు విస్తరించాల ని చూస్తున్నట్లు వివరించారు. 25వేల మందికి ఉద్యోగాలు కల్పించేలక్ష్యంతోఉన్నట్లు వివరించారు. మరో వందమంది టెక్నికల్‌ సిబ్బందిని సైతం నియమిస్తామన్నా రు. ఎలాంటి ఉపరితలంపైన అయినా కార్లు నడిపే నైపుణ్యం వారికి ప్రాధాన్యతనిస్తామని, ఒక్క ఎఫ్‌ఐఆర్‌ ఉన్నా వారిని తిరస్కరించడం జరుగుతున్నదన్నారు. చెల్లింపుల విధానంలో పేటిఎం, క్రెడిట్‌కార్డు, డెబిట్‌కార్డు, ఇంటర్నెట్‌ బ్యాంకింగ్‌ ద్వారా నగదు చెల్లించవచ్చని హితాచంద్ర వెల్లడించారు.